Na temelju članka 26. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22) Upravno vijeće Dječjeg vrtića Gradac objavljuje

**NATJEČAJ  
za prijam u radni odnos**

1. domaćica– 1 izvršitelj/ica, rad na određeno puno radno vrijeme za rad u Dječjem vrtiću Gradac, do povratka djelatnice s godišnjeg odmora.

Uvjeti :

- SSS,

- zdravstvena sposobnost za obavljanje poslova radnog mjesta

- radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22)

Na natječaj se pod ravnopravnim uvjetima mogu prijaviti osobe oba spola.

Uz prijavu (vlastoručno potpisanu) kandidati su dužni priložiti:

-Dokaz o stručnoj spremi (preslik  svjedodžbe),  
-Dokaz o državljanstvu Republike Hrvatske (preslik važeće osobne iskaznice, putovnice ili

domovnice),  
-Dokaz o radnom iskustvu (potvrda o podacima evidentiranim u matičnoj evidenciji HZMO)  
-Životopis (vlastoručno potpisan),  
-Dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju (ne stariji od mjesec dana od dana objave natječaja), odnosno:

a) potvrda nadležnog suda da se protiv kandidata ne vodi kazneni postupak (čl.25.st.2. Zakona o predškolskom odgoju i obrazovanju );

b) potvrda nadležnog suda da se protiv kandidata ne vodi prekršajni postupak (čl.25.st.4. Zakona o predškolskom odgoju i obrazovanju)

c) potvrda centra za socijalnu skrb da nije izrečena mjera za zaštitu dobrobiti djeteta sukladno obiteljskom zakonu(čl.25.st.4. Zakona o predškolskom odgoju i obrazovanju)

Ako kandidat/kinja ostvaruje pravo prednosti pri zapošljavanju prema posebnom zakonu, dužan/na je u prijavi pozvati se na to pravo i ima prednost u odnosu na ostale kandidate/kinje samo pod jednakim uvjetima. Kandidat/kinja koji ostvaruje pravo prednosti pri zapošljavanju dužan/na je uz prijavu na natječaj priložiti svu propisanu dokumentaciju odnosno dokaze prema posebnom zakonu

Natječaj se s danom 10. kolovoza 2022. godine objavljuje na oglasnoj ploči Dječjeg vrtića Gradac , mrežnim stranicama DV Gradac kao i na mrežnim stranicama Zavoda za zapošljavanje.

Prijave na natječaj s dokazima o ispunjavanju uvjeta podnose se u roku od 8 (osam) dana od dana objave natječaja, preporučeno poštom ili osobno, na adresu: Dječji vrtić ''Gradac'', Jadranska 107 a, 21 330 Gradac, s naznakom „Za natječaj –domaćica“.

Napomena : Svi kandidati koji prilože svu potrebnu dokumentaciju i ispunjavaju uvjete iz natječaja biti će pozvani na razgovor ( intervju ) u prostorije Dječjeg vrtića Gradac, o čemu će biti pravovremeno obaviješteni.

Nepotpune i nepravovremene prijave neće se razmatrati. Osoba koja nije podnijela potpunu i pravodobnu prijavu ili ne ispunjava uvjete iz ovog natječaja ne smatra se kandidatom prijavljenim na natječaj. O rezultatima natječaja kandidati će biti obaviješteni.

UPRAVNO VIJEĆE  
DJEČJEG VRTIĆA GRADAC